Reconvilier
Reconvilier (Franc-comtois [a rɘkɔ̃viˈʎe], alem. Roggwiler, dt. Rokwiler) isch e politischi Gmeind im Verwautigschreis Bärner Jura im Kanton Bärn, Schwyz.

Geografi 
Reconvilier ligt im Vallée de Tavannes. Zue dr Gmeind ghört näb em glychnamige Dorf ou na dr Wiiler Chaindon. D Gmeindsflächi bsteit us 45,7 % langwirtschaftlecher Flächi, 42,2 % Waud, 11,8 % Sidligsflächi u 0,2 % süschtigi Flächi. D Nachburgmeinde si Tavannes, Saicourt, Saules, Loveresse, Malleray, Péry u La Heutte.

Gschicht 
Reconvilier isch zum erschte Mal gnennt worde im Jahr 884 aus Roconis villare. Bis zum 31. Dezämber 2009 het d Gmeind zum Bezirk Moutier ghört.

Ywohner 
Quäuue: Bundesamt für Statistik 2005

Dr Uusländeraateil isch 2010 bi 16,1 % gläge.

Religion 
55,5 % vo de Ywohner si evangelisch-reformiert, 28,4 % si römisch-katholisch (Stang 2000).

Politik 
Bi de Nationauraatswahle 2011 het s das Ergebnis ggää: BDP 5,3 %, CVP 3,2 %, EVP 7,6 %, FDP 8,1 %. GLP 1,2 %, GP 6,6 %, SP 24,3 %, SVP 32,7 %, Suschtigi 11,0 %.

Wirtschaft 
Sid em 19. Joorhundert gids z Reconvilier Uurefabrigge, zum Bischpiil d Société Horlogère Reconvilier. Ane 1855 isch d Metallgiesserei Boillat gründet worde, wo hüt zum internazionale Konzärn Baoshida Swissmetal ghört.

Sprach u Dialäkt 
Bir Vouchszeuuig 2000 hei vo de 2417 Ywohner 6,9 % Dütsch aus Houptsprach aaggää, 82,7 % Französisch u 3 % Italienisch.

Dr alt Patois (Franc-comtois) vo Reconvilier isch wahrschynlech ir erschte Heufti vom 20. Jh. uusgstorbe.

Weblink 

 www.reconvilier.ch

Fuessnote 

Ort (Kanton Bärn)